
Kasutusluba väljastamine

1. ASJAOLUD JA MENETLUSE KÄIK

Läbivaatamiseks laekus 4 Roheline tn 8 kaubanduskeskuse soklikorruse tööstuskaupade kaupluseks rekonstrueeritud kaupluseruumide kasutusloa väljastamise taotlus koos õigesti vormistatud ehitamise tehniliste dokumentide ja makstud riigilõivuga. 
Soklikorruse kaupluseruumide ülevaatamisel on avastatud, et puuetega inimestele korraldatud sissepääs soklikorrusel asuvasse kauplusesse ei vasta majandus- ja kommunikatsiooniministri 28.11.2002. a määruse nr 14 nõuetele ning ehitusprojektis toodud lahendusele. Kaupluseruumide ülevaatuseks on kaasatud Ida-Eesti Päästekeskuse esindaja, kes kirjalikult teatas, et kaupluseruumidele võib anda kasutusluba kaupluse kasutajate arvuga 8 inimest.
2. ÕIGUSLIKUD ALUSED

2.1. Vastavalt kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele;

2.2. Narva linna ehitusmääruse §27  lg 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus

2.3. Vastavalt ehitusseaduse § 33 lõikele 2 Kasutusloa saamiseks tuleb: esitada kasutusloa taotlus; esitada ehitusprojekt, mille kohaselt ehitis on ehitatud; esitada lisaks ehitusprojektile ehitamise tehniliste dokumentide originaalid või dokumendi väljastaja või ehitustoote tarnija toote nõuetele vastavuse tõendamise seaduse tähenduses või ehitise omaniku või kohaliku omavalitsuse kinnitatud koopiad, kui kasutusloa taotlejal on ehitamise tehniliste dokumentide säilitamise kohustus; esitada õigusaktis sätestatud juhtudel dokument, mis tõendab ehitise kasutusele võtmisele eelneva ehitise, selle osa või ehitise tehnosüsteemi tehnilise kontrolli teostamist; esitada õigusaktis sätestatud juhtudel kirjalik nõusolek ehitise või selle osa kasutusele võtmiseks; tasuda riigilõiv.

2.4.Ehitusseaduse § 33 lõikele 4 kohaselt kasutusluba väljastatakse pärast ehitise ülevaatust ja nõuetele vastavaks tunnistamist. Kasutusloa väljastajal on õigus kaasata ehitise ülevaatuse tegemisse selleks pädevaid isikuid ja institutsioone, kes esitavad oma arvamuse kirjalikult.

2.5. Haldusmenetluse seaduse § 4 lõike 1 järgi kaalutlusõigus (diskretsioon) on haldusorganile seadusega antud volitus kaaluda otsustuse tegemist või valida erinevate otsustuste vahel.

3. OTSUS

3.1. Väljastada vastavalt omanike taotlustele 4 Roheline tn 8 kaubanduskeskuse soklikorrusel tööstuskaupade rekonstrueeritud kauplusele kasutusluba. 
3.2. Kohustada ehitusjärelevalve ja hoonete osakonda väljastama 4 Roheline tn 8 kaubanduskeskuse omanikule ettekirjutuse järgmise nõudmisega viia vastavusse kaubanduskeskuse soklikorrusel asuva tööstuskaupade kaupluse sissepääs vastavalt majandus- ja kommunikatsiooniministri 28.11.2002 määruses nr 14 toodud nõuetele tähtajaks 01.04.2011. 
3.3. Kohustada 4 Roheline tn 8 ehitise omanikku käesoleva korralduse alapunktis 3.2. määratud tähtajaks kõrvaldama puudused.
4. RAKENDUSSÄTTED

4.1. Korraldus jõustub seadusega ettenähtud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

